Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Yhdistyneen kuningaskunnan uudella kuninkaalla Charles III:lla -
on pitkäaikaiset historialliset siteet Israeliin.
Myös hänen äidillään, edesmenneellä kuningatar Elisabeth toisella, -
oli lämpimät välit useisiin Iso-Britannian juutalaisiin -
ja myös Israelin valtion päämiehiin.
Englannin kuninkaallisten syvät yhteydet juutalaisvaltioon -
juontuvat jo ajalta heti ensimmäisen maailmansodan jälkeen, -
jolloin britit hallitsivat Lähi-itää lähes kolmen vuosikymmenen ajan.
He luopuivat mandaatistaan vuonna 1948, -
joka puolestaan mahdollisti Israelin itsenäistymisen.
Kuningatar Elisabeth matkusti 70 vuoden vallassaoloaikanaan -
erittäin laajalti ja vieraili monissa maissa, -
myös lähes kaikissa Kansainyhteisön maissa.
Hän vieraili myös Jordaniassa, Egyptissä ja muissa Lähi-idän -
ja Pohjois-Afrikan maissa, mutta ei milloinkaan Israelissa.
Sen sijaan kuningattaren prinssipuoliso, -
Edinburghin herttua Philip, uusi kuningas Charles kolmas, -
sekä hänen poikansa prinssi William ovat kaikki vierailleet Israelissa.
Uusi kuningas siis vielä kruununprinssinä ollessaan.
Onhan kuningas Charlesin isoäiti isän puolelta, -
Battenbergin prinsessa Alice -
haudattu Maria Magdaleenan kirkkoon Öljymäellä.
Holokaustimuseo Jad Vashem julisti aikanaan prinsessa Alicen -
”kansojen vanhurskaaksi”, sillä hänen toimintansa pelasti -
useita juutalaisia Holokaustilta toisen maailmansodan aikana.
Pysyttelemme vielä Britannian asioissa.
Kuningashuoneen ohella maassa tapahtui toinenkin vallanvaihdos, -
kun pääministeriyttä kolmisen vuotta hoitanut Boris Johnson -
joutui eroamaan tehtävästään puolueensa luottamuspulan vuoksi.
Viimeisenä virallisena tehtävänään edesmennyt kuningatar Elisabeth -
myönsi hänelle eron ja nimitti samalla Englannin uudeksi pääministeriksi -
saman konservatiivisen puolueen uuden puheenjohtaja Liz Trussin.
Uusi pääministeri sanoo olevansa sitoutunut -
konservatiivipuolueen näkemykseen Israelista. Hänen mukaansa -
Yhdistyneelle kuningaskunnalle ei ole suurempaa ystävää kuin Israel.
Hän on luvannut tehdä kaikkensa uuden antisemitistisen suuntauksen -
torjumiseksi ja sanoi myös olevansa Israelin valtion lämmin ystävä, -
onhan hän äitinsä puolelta juutalaista sukuakin.
Puheenjohtaja kampanjansa aikana Liz Truss ilmoitti, -
että hän olisi valmis siirtämään Britannian suurlähetystön -
Tel Avivista Jerusalemiin, -
kuten Yhdysvallat teki presidentti Donald Trumpin aikana.
Yhdysvaltojen ulkoministeri Anthony Blinken totesi viikko sitten, -
että Iranin uudet vaatimukset ydinneu- vottelujen sopimusasiakirjan suhteen, -
ovat ottaneet aimo askeleen taaksepäin, -
eikä Yhdysvalloilla ole mitään aikomusta allekirjoittaa sopimusta.
Ulkoministeri Blinkenin mukaan hetken aikaa näytti jo siltä, -
että Euroopan unionin sovittelijat olisivat päässeet yhteisymmärrykseen
Iranin vaatimusten kohdalla, mutta heti sen jälkeen Iran iski pöytään -
uudet ehdot, joita on mahdotonta hyväksyä, totesi Anthony Blinken.
Hänen mukaansa Iranin viimeiset vaatimukset koskivat sitä, -
että Kansainvälinen Atomienergiajärjestö ei saisi vapaasti -
tutkia Iranin ydinohjelmaan liittyviä laitoksia, joka sellaisenaan -
mahdollistaisi Iranille rikkoa uutta sopimusta miten sitten tahtoisikaan.
Samalla se sallisi kuitenkin Iranin myydä öljyä ja kaasua -
vapaasti markkinoilla ja vapauttaisi satoja miljardeja dollareita -
jäädytettyjä sanktiovaroja Iranin käyttöön.
Ulkoministeri Blinken antoi myös ymmärtää, -
että uusia neuvotteluja ei jatketa -
ennen Yhdysvaltojen kongressin marraskuisia välivaaleja.
Lähes kaikki Persianlahden sunnalaista islamia tunnustavat -
arabivaltiot ovat varoittaneet presidentti Joe Bideniä -
allekirjoittamasta nyt neuvoteltavaa ydinsopimusta Iranin kanssa.
Heidän mukaansa se vain vapauttaisi valtavia rahasummia -
eräälle maailman pahimmista terrorismia tukevista valtioista, -
ja joka tulisi varmuudella käyttämään varoja myös oman -
shiia-islamiin perustuvan uskontonsa levittämiseen.
Libanonissa toimivan kolumnisti Rafik Khouryn mukaan -
USA on jo nyt menettämässä lähes kaiken uskottavuutensa -
Lähi-idän arabivaltioiden keskuudessa. Sopimus Iranin kanssa -
veisi Khouryn mukaan sen lopunkin, joka vielä on jäljellä.
Vain puolitoista kuukautta jäljellä parlamenttivaaleihin ja -
vaalitaistelu on saamassa likaisia otteita ja loan heittoa -
puolin jos toisinkin. Vaikka Israelissa on totuttu melko suoriin puheisiin, -
niin nyt alkanut loanheitto alkaa ylittää kaiken sopivuuden rajat.
Voimakkaimmin tällä sektorilla on esiintynyt -
nykyisen väliaikaishallituksen valtionvarainministeri Avi Lieberman, -
joka on ottanut Benjamin Netanjahun hyökkäystensä kohteeksi.
Liebermanin mukaan Netanjahu on ihmiskunnan alinta saastaa -
ja hänen toimintametodinsa ovat verrattavissa -
sekä Staliniin että Hitlerin aikaisen propaganda ministeri -
Josef Göbbelsin vastaaviin menetelmiin.
Tässä Lieberman iski kirveensä pahasti kiveen, -
sillä lausunto on herättänyt poliittista raivoa -
jopa omissa puoluetovereissaan, -
saati sitten oppositiossa, johon se oli suunnattukin.
Lieberman ilmoitti myöhemmin, ettei hän tarkoittanut vahingoittaa ketään, -
mutta ei myöskään esittänyt julkista anteeksipyyntöä.
Viimeiset mielipidemittaukset ennakoivat Netanjahun johtaman -
uskonnollisen oikeiston hienoista nousua vaalivoittajaksi -
ja hallituksen muodostajaksi, tosin hyvin niukan enemmistön turvin.
Israelin poliisi kertoi, että sen erikoisjoukot pidättivät -
konepistoolilla ja kahdella pommilla aseistetun palestiinalaisterroristin -
arabi-juutalaisessa Jaffan rannikko- kaupungissa runsas viikko sitten, -
tämän ollessa menossa tekemään terrori-iskua Tel Aviviin.
Ns. vihreän linjan laittomasti ylittänyt 19-vuotias, -
Nablusista kotoisin oleva mies, -
joka oli vain muutamia päiviä aikaisemmin vapautettu vankilasta, -
tunnistettiin vanhan Jaffan kellotornin lähellä ja pidätettiin saman tien.
Hänellä oli hallussaan kaksi nauloilla täytettyä putkipommia, -
sekä palestiinalaisvalmisteinen konepistooli, -
joka on Juudeasta ja Samariasta tulevien terroristien suosikkiase, -
koska niitä ei voida jäljittää.
Hän myönsi olevansa Israelissa laittomasti ja kertoi myös olleensa -
menossa Tel Aviviin tekemään erittäin laajamittaista terrori-iskua.
Hänen tarkoituksenaan oli etsiä paikka, -
jossa olisi erittäin paljon ihmisiä ja tungosta, -
jolloin myös pommien teho olisi ollut mahdollisimman suuri.
Poliisin pomminpurkajat tekivät räjähteet vaarattomiksi, -
mutta totesivat, että niiden vaikutus räjähtäessään -
olisi ollut hirvittävän suuri.
"Kyse olisi ollut todellisesta joukkomurhasta", -
totesi poliisijoukkojen päällikkö.
Huolimatta näistä palestiinalaisten terroristiryhmien suunnitelmista -
murhata ja vammauttaa israelilaisia siviilejä, -
Joe Bidenin hallinto painosti äskettäin Israelia tarkastelemaan tarkasti -
politiikkaansa ja käytäntöjään sitoutumissääntöjen suhteen -
ja harkitsemaan lisätoimenpiteitä siviilivahinkojen riskin vähentämiseksi.
Kuluva vuosi on juutalaisen kalenterin mukaan myös ns. sapattivuosi, -
jollainen toteutuu aina seitsemän vuoden sykleissä.
Nykyinen vuosi on juutalaisessa kalenterissa numero 5782 -
ja se päättyy illalla, syyskuun 25. päivä.
Ortodoksirabbien mukaan kyseinen vuosi saattaa tuoda tullessaan -
jonkin suuren taloudellisen romahduksen, -
sillä tätä edeltävät kolme seitsemän vuoden jaksoa -
ovat kukin vuorollaan saaneet todistaa sellaisen tapahtuneen.
Joidenkin tunnettujen rabbien mukaan tämä vuosi voisi olla myös -
Messiaan vuosi, sillä Hän saattaa ilmestyä kansalleen Israelille -
juuri sapattivuoden päättyessä.
Tällaisia Messias-profetioita ilmestyi julkisuuteen kuluneen vuoden aikana -
useita ja niitä on myös pidetty esillä heidän omissa medioissaan.
Samalla niissä on korostettu myös Temppelivuorelle rakennettavan -
uhrialttarin merkitystä, joka puolestaan on saanut ääri-islamistit -
mellakoimaan ja tekemään myös erilaisia terroritekoja.
Nämä uskonnolliset jännitteet ovatkin olleet eräs syy -
palestiinalaisryhmien aloittamiin viimeaikaisiin väkivaltaisuuksiin, -
joita he kutsuvat itse jo kolmanneksi intifadaksi ja joihin Israelin poliisi -
ja sotilaat ovat joutuneet vastaamaan hyvinkin voimakkain keinoin.
Israel on toistuvasti vaatinut palestiinalaishallintoa kieltämään -
ja estämään väkivaltaisuuksien lietsontaa, -
mutta pyynnöt eivät ole johtaneet mihinkään näkyviin tuloksiin.
Pikemminkin päinvastoin, sillä samaan aikaan Mahmoud Abbasin hallinto -
on korottanut palkkioita niille, jotka onnistuvat surmaamaan israelilaisen, -
joko sotilaan tai siviilin.
Todellinen rauha Lähi-itään ja Israeliin antaa vielä odottaa itseään.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7